b'\n_START_ARTICLE_\nSlapukas\n_START_PARAGRAPH_\nSlapukas (angl. Cookies) \xe2\x80\x93 ma\xc5\xbeas tekstinis dokumentas, turintis unikal\xc5\xb3 identifikacijos numer\xc4\xaf, kuris yra perduodamas i\xc5\xa1 interneto tinklalapio \xc4\xaf lankytojo kompiuterio kiet\xc4\x85j\xc4\xaf disk\xc4\x85, kad tinklalapio administratorius gal\xc4\x97t\xc5\xb3 atskirti lankytojo kompiuter\xc4\xaf ir matyti jo veikl\xc4\x85 internete._NEWLINE_Unikalus numeris identifikuoja lankytojo nar\xc5\xa1ykl\xc4\x99 kiekvien\xc4\x85 kart\xc4\x85 jam apsilankius tinklalapyje. Slapukai neleid\xc5\xbeia interneto tinklalapiams \xc4\xafsiminti jokios asmenin\xc4\x97s lankytojo informacijos (tokios kaip lankytojo vardas ir adresas), kur\xc4\xaf vartotojas gal\xc4\x97t\xc5\xb3 pamir\xc5\xa1ti \xc4\xafslaptinti. Slapuk\xc5\xb3 visada galima atsisakyti ir i\xc5\xa1jungti, ta\xc4\x8diau tuomet gali neveikti kai kurios puslapio funkcijos._NEWLINE_J\xc4\xaf naudojant tinklalapyje atsimenama informacija apie apsilankym\xc4\x85, pvz., pageidaujama kalba ir kiti nustatymai. Tod\xc4\x97l kitas apsilankymas gali b\xc5\xabti paprastesnis, o svetain\xc4\x97 naudingesn\xc4\x97. Slapukai atlieka svarbias funkcijas. J\xc5\xb3 pagalba efektyviau naudojamas \xc5\xbeiniatinklis._NEWLINE_Slapukai naudojami \xc4\xafvairiais tikslais, pvz., atsiminti vartotojo saugios paie\xc5\xa1kos nuostatas, rodyti aktualesnius skelbimus, suskai\xc4\x8diuoti, kiek lankytoj\xc5\xb3 apsilanko tinklalapyje, pad\xc4\x97ti prisiregistruoti naudoti paslaugas ir apsaugoti vartotojo duomenis.'